मनुष्य की प्रगति का प्रमुख आधार स्वाध्याय ही है, जिसकी शास्त्रों में बड़ी महिमा गायी गई है। इसे मनुष्य के धर्म-कत्र्तव्यों में सम्मिलित किया गया है। स्वाध्याय में प्रमाद न करो। उपासना आदि का तो समय निश्चित होता है, किंतु स्वाध्याय का कोई समय निश्चित नहीं होता। स्वाध्याय हम रात्रि अथवा दिन में- कभी भी कर सकते हैं। पुण्यार्जन की दृष्टि से स्वाध्याय की महत्ता पर शतपथ ब्राह्मण में कहा गया है- ‘धनधान्य से सम्पन्न धरती का दान करने से दाता को जितना पुण्य प्राप्त होता है, उससे तीन गुना अधिक पुण्य व्यक्ति को नियमित रूप से स्वाध्याय करने से मिलता है।’